《催雪 珍珠兰》
清代·沈皞日

月晕帘旌，烟霏帐额，别采楚江风韵。剩沉水浓熏，朦胧不定。

多风碧纱金屋。只爱傍、幽窗留芳讯。枝枝叶叶，玉缸含露，蜂来难认。

花影。人乍醒。记珠海梦归，一灯初暝。便密缀匀搓，剪分妆镜。

数遍兰丛未议，但细贴、钗茸双蝉鬓。更晚院、摘贮冰瓯，香渍待倾新茗。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。